Venezolano César Miguel Rondón yatiyaw yatiyirirux janiw Venezuela markat mistuyatakataynati, aeropuerto internacional Simón Bolívar de Maiquetía uksanx irpirinakax pasaportep ukhamarak wila masipan pasaportep aparapxatayna janis askikasp ukjam uñt’ayapxarakitayna.
Venezolanas irpirinakax Servicio Administrativo de Identificación, Migración ukat Extranjería (SAIME) uksarux uka pasaportenakax lunthatataw sasinw uñt’ayapxatayna. Portal Runrun.es uksa yatiyäwinx akax , esta janiw nayrïr kutikiti sasaw yatiyi, Venezuela markan jilïr ipirix mä thakhikaspas ukham apnaqi, «ukhamataw markat mistuyañ jark’apxi».
Rondón, juparux Nicolás Maduro jilïr irpirix urunak nayraqatakiw Twitter kuñtap uksaw asxarañ arunakamp qillqatayna, amuyunakap escrache qillqatap laykuw ukjam asxaratayna, kunalaykutix venezolanos uñxtasipxiwa jilïr ipirir arch’ukisina, jilïr irpirin irnaqirinakapan wawanakapax Venezuela markan janiw jakapkiti sasinwa arch’ukipxäna. Unxtasiwinakan phukhunak jawq’asisaw unxtasipxatayna ukax cacerolazo uñt’atarakiwa.
Rondón jupan tuit ukanx Maduro jilïr irpirix akham sasinw sarakïna: » Kunjamas uraqpachan jan munapktam ukaxa? Janiw kawkhar imantasiñ jikxtañasa, nï jaltawayxañatak awyunas utjkiti, nï ch’ujtaw jikxatañasa?».
Yaqha video ukanx Maripili Hernández, exministra venezolana juparuw uñt’ayi, juparuw palla pallanakaw askin uñjapxi, juparux Madrid uksan manq’añ utapanw unxtasirinakax katuntapxatayna ukat jichhax wali suma uñjataw jikxatasi:
Maduro, Venezuela markanx qullqituqit pisiqtäwipaw aynacht’ayawayi, manq’ata, qullanakat pist’äwiw utjawayi, lusa qhana khuchhuqtäwinakax kimsa mara jilaw utjawayi. Maduro jilïr irpirix unxtasiwinakarux k’umiwayiwa, ha prensa ukarus amukt’ayawayiwa ukatx libertad de expresión ukarus janiw sawayiwa. Opositores, k’umirinaka ukat yatiyaw yatiyirinakax estadía en prisión ukaruw puripxi . Yaqhipanakax sarxpan sapxarakiwa. Mayninakax amukirakiw qhipartapxi.
Rondón Twitter kuñtapanx «modo protegido» turkataxataynawa, ukampirus jilïr irpirin qillqatapxar mä capturas de pantalla ukhamaw uñsti, ukan pampacht’aw mayt’i , Rondón juparux «fascista» hipócrita ukham uñt’ayapxi:
TL uksan César Miguel Rondón, jan ukax machawit apstam ukhasa pic.twitter.com/h4ootrGOdj
— Larissa Costas (@Larissacostas) May 17, 2017
TL uksan César Miguel Rondón, jan ukax machawit apstam ukhasa pic.twitter.com/h4ootrGOdj
Televisión nacional, uksanx jilïr irpirix Rondón jupan arunakapax mä jan waliwa violencia ukat uñisisiwirusa:
César Miguel Rondón jilamp Tulio Hernández jilampix Twitter kuñtanakap uksaw uñt’ayapxi ukax jupanakan jist’antat jikxatasiñatakitaynawa […] Judicialmente ukjam juchanchatapxañapawa, arkanaqäwi, jiwayawi, uñisisiwi… ukanakax Venezuela uksan kamachinakaparjamax juchawa.
Rondón jupax Twitter uksaw jaysi, janiw uñisisiñ arunak apnaqirikti sasinw sawayi. May may yatiyir pajinanakaw jaysawip uñt’ayapxäna, Rondón jupax mä p’ampachat’aw mayt’i, kunalaykutix arunakapax jilamp jilampiw arsutatayna. Runrun.es ukat apst’atawa:
Yatiyaw yatiyirix Twitter uksaw wasitamp yatiyäna: “4 décadas ukhaw sarantxta. Janipuniw venezolanunakar uñisiña jan ukax jan wali arumpis arxayirikti. Demócrata ukjamax mayninakan amtanakapax yäqawaytwa.”
Aka qillqatan urijinal askichkt ukhax Henrique Capriles oposición irpirin pasaportepax janiw askikit sasin uñt’ayataxarakitaynawa, jupax Naciones Unidas uksaruw Venezuela uksan derechos humanos uksar janiw yäqawix utjkit sasin yatiyaskäna.
#18Llamayu phaxsin Maiquetía uksan pasaportejaw jark’antata, janiw askikiti, lunthantjata ukhamanwa ukax 2020 marakamaw askiskäna! Taqpacha… https://t.co/vrosIgv8TF
— Henrique Capriles R. (@hcapriles) May 18, 2017
#18Llamayu phaxsin Maiquetía uksan pasaportejaw jark’antata, janiw askikiti, lunthantjata ukhamanwa ukax 2020 marakamaw askiskäna! Taqpacha… https://t.co/vrosIgv8TF
Kunas Venezuela markan mäkiptaski? qillqäwin ullart’apxama
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn srd_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn srd_Latn ayr_Latn ayr_Latn